**П Р О Т О К О Л**

**от**

**26.09.2023 година**

от търг /първа тръжна сесия/ с тайно наддаване за отдаване под наем на свободни земеделски земи, с начин на трайно ползване „Пасище“ и „Ливада“ от Държавния поземлен фонд /ДПФ/ в Област Русе, за стопанската 2023/2024 г. по реда на чл. 37и, ал. 14 от Закона за собствеността и ползването на земеделски земи /ЗСПЗЗ/

 **Днес, 26 септември 2023 г.,** **в 10.00 часа,** на основание чл. 47к, ал. 7 от Правилника за прилагане на Закона за собствеността и ползването на земеделски земи /ППЗСПЗЗ/, във връзка с чл. 37и, ал. 14 от ЗСПЗЗ, чл. 47ж, ал. 1 и следващите от ППЗСПЗЗ и съобразно Заповед № РД- 46-95/27.03.2023 г. на министъра на земеделието за откриване на процедура за провеждане на търг за отдаване под наем на свободни земеделски земи от ДПФ за стопанската 2023/2024 година, обн. ДВ, бр. 40 от 05.05.2023 г., Заповед № РД-04-248/21.08.2023 г. на директора на ОД „Земеделие” - Русе, във връзка с провеждане на първа тръжна сесия с тайно наддаване за отдаване под наем на свободни земеделски земи, с начин на трайно ползване „Пасище“ и „Ливада“ от ДПФ в Област Русе, за стопанската 2023/2024 г., по реда и условията на чл. 37и, ал. 14 от ЗСПЗЗ, публикувана във вестник „Утро“, бр. 162/22.08.2023 г, и Заповед № РД-07-153/25.09.2023 год. на директора на ОД „Земеделие” – Русе за определяне състава на тръжната комисия, последната се събра в следния състав:

**Комисия:**

**ПРЕДСЕДАТЕЛ:** **Гюнай Кадънкова** – главен директор на Главна дирекция „Аграрно развитие“, Областна дирекция „Земеделие“ – Русе;

**ЧЛЕНОВЕ:**

**1. Д-р Теменужка Ненова** – главен експерт в Главна дирекция „Аграрно развитие”, Областна дирекция „Земеделие“ – Русе;

**2.** **Цветелина Димитрова** - старши юрисконсулт в Дирекция „Административно-правна, финансово-стопанска дейност и човешки ресурси“, Областна дирекция „Земеделие“ – Русе;

**Резервни членове:**

1. **Маргарита Тодорова** – младши експерт в Дирекция „Административно-правна, финансово-стопанска дейност и човешки ресурси“, Областна дирекция „Земеделие” – Русе;
2. **Галина Пенчева –** младши експерт в Общинска служба по земеделие –Борово, офис Две могили, към Областна дирекция „Земеделие“ – Русе,

която да проведе обявената тръжна сесия.

На заседанието на комисията присъстват всички членове, съгласно присъствен лист от 26.09.2023 г., като поради липса на постъпили в Областна дирекция „Земеделие“ – Русе, наддавателни предложения за участие в тръжната процедура, не са попълнени декларации по чл. 47ж, ал. 2 от ППЗСПЗЗ от членовете на комисията.

Начало на заседанието бе дадено в 10.00 часа от председателя на комисията, в уреченото място за провеждане на търга.

Тръжната комисия констатира, че в определения срок за прием на заявления-оферти /документи за участие в търга, съгласно чл. 47ж, ал. 4 от ППЗСПЗЗ, в ОД „Земеделие“ – Русе не са постъпвали тръжни документи, с оглед което определеното длъжностно лице за прием на същите, представи на председателя на комисията непопълнен входящ дневник.

Поради липса на кандидати за участие в първа тръжна сесия с тайно наддаване за отдаване под наем на свободни земеделски земи, с начин на трайно ползване „Пасище“ и „Ливада“ от ДПФ в Област Русе, за стопанската 2023/2024 г. по реда на чл. 37и, ал. 14 от ЗСПЗЗ, комисията приключи своята работа в 10.10 часа.

 Всички цитирани в настоящия протокол документи са неразделна част от същия.

 Протоколът следва да се предостави на директора на Областна дирекция „Земеделие“ – Русе.

 Настоящият протокол се изготви в 3 екземпляра и се подписа от членовете на комисията.

 **ЧЛЕНОВЕ НА КОМИСИЯТА:**

 **Председател: ............../п/.........................**

 **/ Гюнай Кадънкова/**

 **Членове: 1............./п/...........................**

 **/ Д-р Теменужка Ненова /**

 **2............./п/...........................**

 **/Цветелина Димитрова /**